باش ناظیر معاوینی و حکومت سؤزچوسو نومان کورتولموش، مسکو-نون، 24 نوامبردا سوریه‌نین الباب بؤلگه‌سینده تورک عسگرلری‌نین شهید ائدیلدیگی هوجوم ایله علاقه‌سی‌نین اولمادیغینی تصدیق ائتدیگینی بیلدیردی.
نومان کورتولموش ناظیرلر شوراسی نین ییغینجاغی داوام ائدرکن وئردیگی آچیقلامادا آوروپا پارلامئنتی‌نین تورکیه ایله عضولوک موذاکیره‌لرین موقتی اولا‌راق دایاندیریلماسینی نظرده توتان توصیه قراری‌نین آوروپا سیاستی باخیمین‌دان تهلوکه سیگنالی و آوروپا دگرلرینه ضد، ویزیون‌سوز و ایکی اوزلولوک اولدوغونو بیلدیردی.
نومان کوتولموش تورکیه جمهوریتی حکومتی‌نین بو قراری یوخ حؤکمونده قبول ائتدیگینی قئید ائده رک، دسامبر آییندا آوروپا بیرلیگی لیدئرلر توپلانتی‌سیندا تورکیه ایله علاقه‌دار قبول ائدیله بیله‌جک فیکیرلر اورتایا قویولماسی‌نین لازیم اولدوغونو قئید ائتدی.
کورتولموش ، بیز علاقه لرین منفی یونه گئتمه‌سینی ایسته میریک. اما اگر موناسیبتلر پیسله‌شرسه بو ان چوخ آوروپا بیرلیگینه تاثیر ائده جک. ایفاده لرینی ایشلتدی.
